สรรพากรสูญรายได้ 2 หมื่นล้าน
คลังชงขยายเพดานภาษีคนรวย 5 ล้านเสีย 35%,ผู้สื่อข่าวรายงานจากกระทรวงการคลังว่า ขณะนี้ กรมสรรพากรได้เสนอมาตรการปรับปรุงโครงสร้างภาษีเงินได้บุคคลธรรมดาให้กระทรวงการคลังพิจารณาแล้ว โดยนายอภิศักดิ์ ตันติวรวงศ์ รมว.คลัง กำชับให้สำนักงานเศรษฐกิจการคลัง (สศค.) นำเรื่อง,การปรับโครงสร้างภาษีเงินได้บุคคลธรรมดา เสนอเข้าสู่การพิจารณาคณะรัฐมนตรี (ครม.) พร้อมกับ พ.ร.บ.ภาษีที่ดินและสิ่งปลูกสร้าง เนื่องจากการเสนอมาตรการภาษีในครั้งนี้ มีทั้ง การเพิ่มสิทธิประโยชน์ทางภาษีเงินได้บุคคลธรรมดาและเก็บภาษีเพิ่มจาก พ.ร.บ.ภาษีที่ดินและสิ่งปลูกสร้าง,สำหรับการปรับปรุงโครงสร้างภาษีเงินได้บุคคลธรรมดา กรมสรรพากรได้เสนอเพิ่มค่าใช้จ่ายส่วนบุคคลจากปัจจุบันไม่เกิน 60,000 บาท เพิ่มขึ้นเป็น 100,000 บาท เพิ่มค่าลดหย่อนส่วนตัวจาก 30,000 บาท เป็น 60,000 บาท ค่าลดหย่อนบุตรจากไม่เกิน 30,000 บาทต่อคนแต่ไม่เกิน 3 คนหรือ 90,000 บาท จะได้คนละ 30,000 บาทเหมือนเดิม แต่ไม่จำกัดจำนวนบุตร และลดเพดานรายได้สูงสุด จากปัจจุบันมีรายได้สุทธิเกินกว่า 4 ล้านบาทต่อปี เสียภาษีอัตรา 35% เปลี่ยนเป็นรายได้สุทธิเกินกว่า 5 ล้านบาท เสียภาษี 35%,นอกจากนี้ ยังมีการปรับปรุงรายได้สุทธิของบุคคลธรรมดาที่มีรายได้ต่ำกว่า 5 ล้านบาทลงอีกเล็กน้อย ซึ่งจะส่งให้ภาระภาษีของคนที่มีรายได้มาก หรือคนรวยมีภาระภาษีลดลง แต่กรมสรรพากรมั่นใจว่าการลดภาษีในรอบนี้ จะทำให้เกิดการใช้จ่ายตามมาใน อนาคต โดยคาดว่า การปรับปรุงโครงสร้างภาษีในรอบนี้จะทำให้กรมสรรพากรสูญเสียรายได้ไม่น้อยกว่า 20,000 ล้านบาท โดยคาดว่า กระทรวงการคลังจะเสนอแก้ไขกฎหมายให้แล้วเสร็จภายในปีนี้,ทั้งนี้ จากการประเมินแบบง่ายๆ ของกรมสรรพากรพบว่า ปัจจุบันคนโสดที่มีรายได้ไม่เกินเดือนละ 20,000 บาท จะไม่มีภาระเงินได้บุคคลธรรมดา แต่การปรับปรุงใหม่คนโสดที่มีรายได้ไม่เกินเดือน 26,000 บาท ไม่มีภาระภาษี ส่วน พ.ร.บ.ภาษีที่ดินและสิ่งปลูกสร้าง รมว.คลัง จะนำเสนอต่อประชาชนในรูปแบบของการสร้างความเป็นธรรมให้แก่สังคมคือ คนชั้นกลางมีภาระภาษีลดลง ขณะที่เจ้าของที่ดินหรือคนรวยจะมีภาระภาษีมากขึ้น.
ผู้สื่อข่าวรายงานจากกระทรวงการคลังว่า ขณะนี้ กรมสรรพากรได้เสนอมาตรการปรับปรุงโครงสร้างภาษีเงินได้บุคคลธรรมดาให้กระทรวงการคลังพิจารณาแล้ว 
ภาษีเงินได้,รายได้,ภาษีคนรวย,อภิศักดิ์ ตันติวรวงศ์,ภาระภาษีลดลง,ข่าว,ไทยรัฐฉบับพิมพ์